Shqetësimet e votuesve myslimanë në SHBA
Amerikanët myslimanë janë duke reaguar ndaj islamofobisë së këtij viti elektoral
Islamofobia në rritje në SHBA, e ushqyer edhe prej komenteve të fushatës për zgjedhjet presidenciale, i ka vendosur myslimanët amerikanë në qendër të vëmendjes. Në Illinois, ku ndodhet një ndër grupimet më të mëdha myslimane të SHBA-së, disa po mbajnë një qëndrim të fortë për t’i vënë gjërat në vend. Saif Mazhar punon dhe falet në Qendrën e Komunitetit Mysliman në Çikagon verilindore, një ndër xhamitë më të vjetra në shtetin Illinois. Ai nuk ka ardhur si emigrant; ai ka lindur dhe është rritur aty, por nuk ndjehet gjithnjë i pranuar. Imami Kamil Mufti e di këtë gjë. Anëtarët e Fondacionit Islamik në Peoria përballen me këtë gjë, madje edhe fëmijët në shkollë. Anëtari i këshillit bashkiak të Çikagos, John Arena, thotë se edhe jo-myslimanët e vërejnë këtë gjë. Ky sezon zgjedhor është mbushur me komente të debatueshme, më tepër prej kandidatit kryesor republikan Donald Trump, i cili bëri thirrje për ndalimin e ardhjes së myslimanëve në Amerikë, apo se edhe do të merrte ndoshta në konsideratë mbylljen e disa xhamive. Në vend që t’i fshihej urrejtjes, ai hapi dyert e fondacionit në Peoria për një aktivitet ndërfetar të quajtur “Njihu me Islamin dhe Paqen”. Tërhoqi aq shumë njerëz, shumica jo-myslimanë, saqë aktiviteti u xhirua dhe transmetua drejtpërsëdrejti për njerëzit që nuk i nxinte godina. Saif Mazhar thotë se qendra komunitare në Çikago është një xhami e hapur. Ai shpreson se ata që e vizitojnë largohen me shumë më tepër se thjesht një botëkuptim të fesë së tij. Myslimanët janë një pjesë në rritje e popullsisë. Sipas Qendrës Kërkimore Pew, përqindja e myslimanëve do të arrijë përqindjen e të krishterëve deri në vitin 2050.